  Майя Бывальцева Элькун Герберын «Пичи гербер» площадкалэн геройёсыз луозы удмурт выжыкылъёсысь но мифъёсысь персонажъёс, со сярысь ивортэ Калыкъёслэн эшъяськон юртсылэн пресс-службаез. Площадка кӧня ке ёзлы люкемын луоз, котькудаз аслаз героез луоз: Обыда, Вумурт, Нюлэсмурт, Лӧпшо Педунь но Италмас. «Котькуд люкетэз аслаз персонажелы тупалоз. Кылсярысь Обыдалэн коркаез луоз, отын гурез. Выжыкылысь геройёсын ӵош пиналъёс плюшка но перепеч «пыжыны» быгатозы. Лӧпшо Педунь кагазлэсь йыре пононъёс лэсьтыны дышетоз. Италмас чеберлыко киужъёсъя мастерскоеныз тодматоз. «Лӥялъёс, лёгъёс» шудонэз ортчытоз Нюлэсмурт, нош туризмъя пичи эстафетаез — Вумурт», — верамын пресс-службалэн ивортоназ. 2016-тӥ арын Гербер радъяське Кильмезь шур дурын, Сюмси ёросысь Бабья гурт вӧзын. Йӧскалык праздник ортчоз 25-тӥ инвожое. Куноос понна 15 площадкаос чакламын. Тегъёс: Лулчеберет Сюмси Удмуртия йӧскалыклулчеберет Гербер праздникъёс  